पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। जयपुर बिजली वितरण कंपनी ने नवनियुक्ति 99 कॉमर्शियल असिस्टेंट-प्रथम और कॉमर्शियल असिस्टेंट- द्वितीय सोमवार से आवंटित सबडिवीजनों में ज्वॉइनिंग दे सकेंगे। चयनित अभ्यर्थी अपने नियुक्ति पत्र के साथ मूल दस्तावेज भी जमा करवा सकेंगे।बिजली कंपनी की ओर से पिछले सप्ताह कॉमर्शियल असिस्टेंट-प्रथम के लिए 30 और कॉमर्शियल असिस्टेंट- द्वितीय पद के लिए 69 अभ्यर्थियों को नियुक्ति दी गई है।
बिजली कंपनी की ओर से सभी अभ्यर्थियों को शनिवार तक पोस्टिंग ऑर्डर जारी कर दिए गए है।अब ये अभ्यर्थी सोमवार से ज्वॉइनिंग करेंगे। जिनके पास नियुक्ति पत्र नहीं पहुंचा है, उन्हेंं वेबसाइट से भी नियुक्ति पत्र डाउनलोड कर ज्वाइनिंग करने के लिए कहा है। गौरतलब है कि बिजली कंपनी की कार्मिक शाखा ने चयनित अभ्यर्थियों को सबडिवीजन आवंटित करते हुए 21 जून 2013 तक ज्वानिंग करने के निर्देश दिए है। लेकिन कर्मचारियों की कमी को देखते हुए उन्हे शीघ्र ज्वॉइनिंग करने के लिए कहा गया है।
दो साल तक कम मिलेगा वेतन : बिजली कंपनी कॉमर्शियल असिस्टेंट प्रथम व द्वितीय पद पर नियुक्त किए अभ्यर्थियों को दो साल तक कम वेतन देगी। प्रोबेशनरी पीरियड सफलतापूर्वक पूरा करने पर नियमित वेतन श्रृंखला दी जाएगी। फिलहाल कॉमर्शियल असिस्टेंट प्रथम को 7900 रुपए मासिक और कॉमर्शियल असिस्टेंट -द्वितीय को 6100 रुपए मासिक दिया जाएगा। इसके अलावा कोई भी सुविधा देय नहीं होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn